รักษาราชการแทนนายกรัฐมนตรี มอบกระทรวงการคลังหาแนวทางแก้ปัญหาค่าเงินบาทอ่อน
พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เข้าปฏิบัติภารกิจที่ทำเนียบรัฐบาล โดยพลเอก ประวิตร ย้ำถึงข้อสั่งการในที่ประชุมคณะรัฐมนตรีว่า ได้มอบหมายให้นายอาคม เติมพิทยาไพสิฐ รัฐมนตรีว่าการกระทรวงการคลัง ดำเนินการหาแนวทางแก้ปัญหาค่าเงินบาทอ่อน ส่วนการประชุมคณะรัฐมนตรีที่มีกระแสข่าวพิจารณาวาระลับและอนุมัติงบกลางให้กระทรวงกลาโหม เป็นค่าใช้จ่ายบุคลากร วงเงิน 1,300 ล้านบาทนั้น พลเอก ประวิตร กล่าวสั้นๆ ว่า เป็นเรื่องปกติจากนั้นพลเอก ประวิตร ขึ้นตึกบัญชาการ 1 ทำเนียบรัฐบาลทันที โดยช่วงเช้ามีคณะนักกีฬาทีมชาติไทย และเจ้าหน้าที่ที่เข้าร่วมการแข่งขัน The World Games 2022 ครั้งที่ 11 เข้าพบ ต่อด้วยเป็นประธานการประชุมคณะกรรมการกีฬาแห่งประเทศไทย ครั้งที่ 9/2565 ผ่านระบบ Video Conferenc